《赠倪涛少府》
宋代·洪刍

君从淮上来，手持阿髯诗。尘埃欣拂拭，得此带经倪。

珠璧岂投暗，按剑有馀悲。愿保青云姿，勿叹黄绶卑。

太山驻翠辇，行草封禅仪。汉皇傥借问，润色非君谁。

我非国侨贤，惭负延陵知。缟带敢虚辱，赠言当纻衣。

作者简介：宋洪州南昌人，字驹父。洪朋弟。哲宗绍圣元年进士。放意江湖，不求闻达。徽宗崇宁中坐元符上书邪等，降官监汀州酒税，入党籍。钦宗靖康中为谏议大夫。汴京失守，坐为金人括财，流沙门岛卒。有《老圃集》、《香谱》。